Påskelabyrinten

Påskelabyrinten er en norsk radiosendt spørrekonkurranse som har gått på NRK Radio hvert år siden 1987, med unntak av 1996 og 1997.

 Historie 
De første årene ble både Påskelabyrinten og forløperen Julelabyrinten sendt på P2, men flyttet over til P1 i 1993.

Programmet ble sendt på P1 og flere andre flater fra mandag til påskeaften i påskeuka og har vært ledet av Viggo Valle fra oppstarten i 1987 til og med 2024. Siden 2009 har det vært en versjon av Påskelabyrinten på nettsidene til NRK. Fra 2025 er det Torfinn Borkhus som leder skattejakten.

Påskelabyrinten er et av NRKs mest populære programmer i radio, med rundt en million lyttere hvert år. Siden oppstarten har per 2024 mer enn  oppgaver blitt sendt på lufta.

I 2010 hadde programmet nesten  daglige lyttere og en markedsandel på 72 %. Tallene for 2017 var  og en markedsandel på 70 %.

Påsken 2021 ble programmet for første gang TV-sendt på NRK1 i tillegg til at det ble kringkastet på radiokanalene P1 og P1+, og via strømmetjenesten NRK Radio på nett og i app. Med ny programleder og endringer fra 2025, gikk NRK tilbake til å sende programmet bare på radioplattformene.

Kjenningsmelodien fram til og med 2024 var «El Dopa» med Maynard Ferguson. «Karis-Pers polska» med Sven Nyhus' orkester var et annet fast, musikalsk innslag. I 2020 ble «Karis-Pers polska» spilt inn på nytt med P.A. Røstads orkester.

Påskelabyrinten er det lengstlevende programmet med samme programleder i norsk radiohistorie.

 Julelabyrinten 
Programkonseptet startet med julelabyrint i 1986 og fortsatte med påskelabyrint året etter, hvor Valle og Gunnar Uglem vekslet på å lede dem. Til 1990 sendte NRK begge programmene.

 Format 
Selve programmet var til og med 2024 en geografispørrekonkurranse, hvor deltagerne skulle finne fram til nye reisemål ved hjelp av informasjonen som er gitt. Når deltagerne trodde de hadde funnet løsningen spurte Valle «Kor ska’ vi reis?» Om man ikke klarte flere spørsmål, kom neste deltaker inn. I de første årene ble de deltakerne som hver dag (mandag–fredag) klarte flest spørsmål, med i finalen på påskeaften. 

Senere ble dette endret til at de tre beste totalt gjennom de fem innledende sendingene etter hvert som konkurransen skred frem i den stille uke, til slutt stod igjen som finalister i en avgjørende finale påskeaften. Også her gjaldt samme regler; hvis man ikke kan svare, gikk turen til neste deltaker, men her kunne man komme inn igjen hvis de andre også bommet. Hvis alt gikke etter planen ville man nå målet og premien litt før klokka 11 påskeaften.

Fra 2025, med ny programleder, ble programmet endret og inkluderte flere temaer enn geografi, samtidig ble vanskelighetsgraden justert ned så det skulle være lettere og gi flere lyttere mulighet til å delta. I studio var det med en kjendis som deltagerne skulle løse oppgaven i samråd med, i tillegg hadde de ett hint de kunne bruke i valgfri oppgave.

Telefonnummeret deltakerne skulle ringe inn til var 815 21 031 og ble i 2023 endret til 23 04 10 00.

 Vinnere 

+ Påskelabyrinten År  Navn  Kommune  Kilde 2025      2024  Sara Hamre Sekkingstad  Alver   2023  Karsten Lien  Hønefoss   2022  Thor Håkon Lindstad  Sandefjord   2021  Trond Erling Pettersen  Asker   2020  Trude-Sofie Olavsrud Anthonsen  Lødingen   2019  Emil André Erstad  Radøy   2018  Marianne Timby Hartvåg  Sandefjord   2017  Anne Christine Grønlie  Asker   2016  Anne Marte Skari  Gran    2015  Øystein Furu Almo  Trondheim    2014     2013  Eli Høsøien  Røros   2012  Finn Nilsen  Tromsø   2011  Roald Linaker  Harstad   2010  Bjørn Aas  Kristiansand   2009  Kjetil Kjernsmo  Oslo   2008  Lisbet Jakobsen  Bodø   2007     2006  Sissel Kristensen  Vevelstad   2005  Kristin Jakobsen  Bodø   2004     2003     2002     2001     2000     1999     1998     1997       1996       1995     1994     1993     1992     1991     1990     1989     1988     1987  Jarl Haugen   

 Julelabyrinten 
+ Påskelabyrinten År  Navn  Kommune  Kilde 1990     1989     1988     1987     1986    

 Noter 

 Bibliografi 



 Referanser 

 Eksterne lenker 
  Påskelabyrinten i NRK Radio
  Påskelabyrinten i NRK TV
  Nettutgave av påskelabyrinten

Kategori:Radioprogrammer på NRK Radio
Kategori:Norske spørreprogrammer på radio
Kategori:Norske radioprogrammer fra 1980-årene
Kategori:Norske radioprogrammer fra 1990-årene
Kategori:Norske radioprogrammer fra 2000-årene
Kategori:Norske radioprogrammer fra 2010-årene
Kategori:Norske radioprogrammer fra 2020-årene